
REFERAT
privind aprobarea dobândirii de către Municipiul Timişoara a terenului ce face obiectul renunţării la dreptul de proprietate de către
Tomoni Ionel, Tomoni Domnica, Scărlătescu Cristian-Constantin şi Scărlătescu Laura

	Având în vedere adresa nr. CT2015-006919 din 26.10.2015, depusă de către Scărlătescu Cristian-Constantin, prin care înaintează documentaţia numiţilor Tomoni Ionel, Tomoni Domnica, Scărlătescu Cristian-Constantin şi Scărlătescu Laura referitoare la renunţarea la dreptul de proprietate asupra imobilului-teren în suprafaţă de 779mp situat în Timişoara înscris în C.F. nr.441567-Timişoara nr.cad/top.441567;
Având în vedere, Declaraţia autentificată sub nr.1601 din 13.10.2015, de către Notar Public Bulgăr Vlad-Ioan, prin care proprietarii imobilului-teren, declară că, renunţă la dreptul de proprietate asupra terenului menţionat mai sus. Totodată declară că, imobilul-teren menţionat mai sus, nu este grevat de sarcini;
Având în vedere Documentaţia pentru dezlipire teren înscris în C.F.nr. 411352  nr. cad.  411352, provenită din conversia de pe hârtie a C.F. nr.2188- Timişoara  cu nr. nr.top.2102/1/3, constând în teren intravilan în suprafaţă de 1904mp; 
	În conformitate cu prevederile art.562, alin.2 din Codul Civil, în Cartea Funciară nr. 441567-Timişoara, a fost înscris Actul notarial nr. 1601 din 13.10.2015 emis de Bulgăr Vlad-Ioan;
	În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, se dobândesc, fără înscriere în cartea funciară, de comună, oraş sau municipiu, după caz, şi intră în domeniul privat al acestora prin hotărârea consiliului local”.
	În conformitate cu prevederile art.889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară, pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare...”
În conformitate cu prevederile art.36 alin.2 lit.(c) din Legea nr.215/2001 privind administraţia publică locală, republicată şi modificată;
	În temeiul art.45 alin.3 din legea nr.215/2001 privind administraţia publică locală, republicată şi modificată;
	 Având în vedere cele prezentate,

      PROPUNEM :

Emiterea de către Consiliul Local al Municipiului Timişoara, a unei hotărâri privind aprobarea dobândirii în domeniul privat de către Municipiul Timişoara, a imobilului-teren situat Timişoara, înscris în C.F. nr.441567-Timişoara nr.cad/top.441567, în suprafaţă de 779mp, care face obiectul renunţării la dreptul de proprietate, de către Tomoni Ionel, Tomoni Domnica, Scărlătescu Cristian-Constantin şi Scărlătescu Laura. 

